section_heading: Real Madrid
paragraph_text: U ljeto 1996., Bodiroga je prešao u madridski Real kojeg je tada trenirao Željko Obradović. S Realom je stigao do prvenstvene završnice, ali je Real izgubio u petoj utakmici od svog vječnog rivala Barcelone, za koji su igrali Đorđević, Jerrod Mustaf i Artūras Karnišovas. Real se je morao zadovoljiti osvajanjem naslova europskog Kupa pobjednika kupova.